اسلام آباد (اے پی پی) بنجائی وزیر تعلیم و کسبی تربیت شفقت محمود پارینے کہ 15ستمبر آن تعلیمی ادارہ غاتے ملنگ نا بابت فیصلہ 7 ستمبر نا بین الصوبائی وزرائے تعلیم کانفرنس اٹ مریک، اکتوبر اسکان اسکول آتے بند کننگ نا خبر آتیٹی ہچ ءُ راستکی اس اف۔
تعلیمی ادارہ غاتا مَلنگ نا فیصلہ 2 جولائی آ بین الوزراء تعلیم کانفرنس اٹ کننگک‘ شفقت محمود
داخیال آتا درشانی ءِ او جمعہ نادے آ تینا ٹویٹ اٹی کرے۔ شفقت محمود پارے کہ اونا پن اٹ کیہی جعلی سوشل میڈیا اکاؤنٹ آتا کمک اٹ داخبر ءِ چلیفنگ انگ ءِ کہ اسکول آک اکتوبر اسکان بندمریرہ۔ داخبر آتیٹی ہچ ءُ راستکی اس اف۔
تعلیمی ادارہ غاک 15 ستمبر آ ملنگرہ‘ شفقت محمود
اوپارے کہ تعلیمی ادارہ غاتا ملنگ نا بابت بین الصوبائی وزرائے تعلیم کانفرنس 7 ستمبر آ مریک،ہراٹی دافیصلہ کننگ کہ 15 ستمبر آن اسکول آتے ملنگے۔
